stanford-oval/wikipedia huggingface dataset:
דיסקוגרפיה של שאקירה
סינגלים > סינגלים של קידומי מכירות

| שם השיר | שנה | מיקומי שיא> FRA  | מיקומי שיא> SPA  | מיקומי שיא> SWE  | מיקומי שיא> LA  | אלבום |  |  |  |
| --- | --- | --- | --- | --- | --- | --- | --- | --- | --- |
| "Magia" | 1991 | — | — | — | — | Magia |  |  |  |
| "Eres" | 1993 | — | — | — | — | Peligro |  |  |  |
| "Ask for More" | 2001 | — | — | — | — | The Pepsi EP |  |  |  |
| "Knock On My Door" | 2002 | — | — | — | — | The Pepsi EP |  |  |  |
| "Fool" | 2003 | — | — | — | — | Laundry Service |  |  |  |
| "Poem to a Horse" | 2004 | — | — | — | — | Live & off the Record Laundry Service |  |  |  |
| "Hay Amores" | 2008 | — | — | — | — | Love in the Time of Cholera |  |  |  |
| "I'll Stand by You" (בהשתתפות להקת הרוטס) | 2010 | — | — | 53 | — | Hope for Haiti Now |  |  |  |
| "Blanca Mujer" (דרקו רוזה בהשתתפות שאקירה) | 2013 | — | — | — | — | Vida |  |  |  |
"—" מסמל שיר שלא דורג.
שירים אחרים במצעדים

| שם השיר | שנה | מיקומי שיא> SPA  | מיקומי שיא> US Country  | מיקומי שיא> US Digital  | מיקומי שיא> LA  | אלבום |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- |
| "Quiero" | 1996 | — | — | — | 18 | Pies Descalzos |  |  |  |  |  |  |  |  |
| "Día Especial" | 2006 | — | — | — | 26 | Fijación Oral, Vol. 1 |  |  |  |  |  |  |  |  |
| "Despedida" | 2008 | — | — | 32 | — | Love in the Time of Cholera |  |  |  |  |  |  |  |  |
| "Good Stuff" | 2010 | 49 | — | — | — | She Wolf |  |  |  |  |  |  |  |  |
| "Devoción" | 2010 | — | — | 40 | — | Sale el Sol |  |  |  |  |  |  |  |  |
| "Gordita" | 2010 | — | — | 10 | — | Sale el Sol |  |  |  |  |  |  |  |  |
| "Islands" | 2010 | — | — | 39 | — | Sale el Sol |  |  |  |  |  |  |  |  |
| "Lo Que Más" | 2010 | — | — | 28 | — | Sale el Sol |  |  |  |  |  |  |  |  |
| "Mariposas" | 2010 | — | — | 47 | — | Sale el Sol |  |  |  |  |  |  |  |  |
| "Boig per Tu" | 2014 | 1 | — | — | — | Shakira |  |  |  |  |  |  |  |  |
| "Loca Por Ti" | 2014 | — | — | 19 | — | Shakira |  |  |  |  |  |  |  |  |
| "Medicine" (בהשתתפות בלייק שלטון) | 2014 | — | 57 | — | — | Shakira |  |  |  |  |  |  |  |  |
| "Amarillo" | 2017 | 39 | — | — | — | El Dorado |  |  |  |  |  |  |  |  |
"—" מסמל שיר שלא דורג.
התנועה לשחרור בריטני

בריטני ספירס בעת הופעה, 2016
התנועה לשחרור בריטני (באנגלית: Free Britney movement), ידועה גם בהאשטאג #FreeBritney, היא תנועה חברתית-אינטרנטית שתומכת במאבק של הזמרת האמריקאית בריטני ספירס לזכויותיה. התנועה צברה פופולריות בשנת 2019, עם פרסום המאבק בפלטפורמת הטיקטוק.
התנועה פועלת ברחבי הרשת על מנת לעורר ולהעלות מודעות למצבה של ספירס תחת אפוטרופסות גוף ורכוש מצד אביה, ובצורת התארגנות מחאתית מחוץ לדיונים משפטיים בנושא. התנועה מזוהה עם הצבע הורוד ועליו כיתוב לבן FreeBritney#.
רקע

בשנת 2008, בעקבות שורה של משברים אישיים פומביים שכללו גירושים מקווין פדרליין, תקיפה של צלם פפראצי ואובדן המשמורת על שני בניה, נשלחה ספירס לאשפוז פסיכיאטרי במשך שישה ימים. עם תום האשפוז, הגיש אביה של בריטני, ג'יימס ספירס, בקשה להיות האפוטרופוס הזמני שלה. האב החל לשמש כאפוטרופוס של ספירס וקיבל ייפוי כוח לניהול כספיה וחייה האישיים באופן קבוע.
תחתו, הוציאה ספירס לאור ארבעה אלבומים, Circus,‏ Femme Fatale,‏ Britney Jean ו-Glory. במרוצת השנים, מונתה ספירס לשופטת בתוכנית הריאליטי "The X Factor ארצות הברית", והופיעה במשך ארבע שנים ברצף הופעות קבוע בשם "Britney: Piece of Me". בשנת 2018, הואמנה אחותה של הזמרת, ג'יימי לין, לאחראית על שוויה הכולל, שהוערך בכ-60 מיליון דולרים. בשל בעיות בריאותיות, חדלה ג׳יימי לין מניהול רווחיה של בריטני. את מקומה של האחות החליף אביה של ספירס. באותו החודש הוכנסה ספירס לבית חולים פסיכיאטרי, והודיעה כי לוקחת הפסקה מהקריירה המוזיקלית שלה.
פעילות

באפריל 2019, פורסם פודקאסט הסוקר את עניינה המשפטי של ספירס. בפודקאסט הושמעה הודעה קולית מאדם אנונימי שטוען כי היה חבר בצוות המשפטי של הזמרת. האנונימי טען כי החזקה המשפטית של ג׳יימי לין על אחותה הושהתה לאחר שספירס סירבה ליטול את תרופותיה הפסיכיאטריות. עוד הוא טען כי ספירס מוחזקת שלא מרצונה במוסד לחולי נפש מחודש ינואר. לאחר פרסום הפודקאסט, מחו המונים מול בניין העירייה של הוליווד, וקראו לשחרורה של ספירס מהמוסד. באמצעות סרטון טיקטוק, הרגיעה ספירס את הלך הרוחות בקרב מעריציה, ועזבה את המוסד הפסיכיאטרי בסמוך לאירועים הללו.
התנועה החלה לצבור פופולריות ברשת תוך הפצת שמועות ותאוריית קשר בדבר מצבה של ספירס. התנועה טענה כי הזמרת מוחזקת בניגוד לרצונה בביתה ללא גישה לטלפון או לאינטרנט, שאין לה שליטה על כספה או על גופה וכי אביה מכריח אותה להופיע ולעשות כרצונו. ב-2019 החלה ספירס להלעות סרטונים לעמוד האינסטגרם שלה, בהם מצבה נראה לא תקין, לדעתם של מעריצים רבים. פעילותה של ספירס ברשת החברתית העלתה חשד כי הזמרת שותלת מסרים למעריציה בדבר מצבה. על אף כל השמועות, ספירס או מי מטעמה מעולם לא הגיבו לדברים.
בחודש מאי 2018, ביקשה שופטת התיק, ברנדה פני, חוות דעת פסיכיאטרית לכשירותה של ספירס הן מבחינה פיזית והן מבחינה נפשית. לאחר תקרית אלימה בין ספירס האב לאחד מבניה של בריטני, קווין פדרליין, הגרוש של בריטני, קיבל צו הרחקה מאביה, על מנת שלא יתקרב לבניו. בעקבות האירועים מונה ג'ודי מונטגומרי לאפוטרופוס החדש של ספירס במקום אביה.
ב-17 באוגוסט 2020, הביע עורך דינה, את רצונו לחילוף האפוטרופוס שלה, ממונטגומרי לאחותה, ג׳יימי לין. בנובמבר 2020 הושגה פשרה בין שני הצדדים, ג׳יימי לין תחזור לנהל עזבונה של ספירס דרך משרד משפחתי. בפברואר 2021, הוקרן בטלוויזיה הסרט התיעודי "לשחרר את בריטני" שהציף מחדש את מצבה של ספירס ואת פעילות התנועה לשחרורה. לאחר כשבועיים, העלתה ספירס תמונה בחשבון האינסטגרם שלה וכתבה כי לאחר פרסום הסרט, היא בכתה ונכנסה לדיכאון מתחושת ההשפלה שחוותה. בן זוגה של ספירס, סם אסגהרי, תמך בהקרנת הסרט והעיד כי ספירס האב הוא אדם רע וכי ״אין לו כבוד אליו״.
ב-25 ביוני 2021, לראשונה מזה 13 שנים, העידה ספירס בבית המשפט ואישרה את רוב תאוריות הקשר אודות מצבה. ספירס טענה כי היא מוחזקת בתנאים מתעללים, כי אין לה גישה לכספה, שהיא איננה מאושרת, שהיא נאלצת לעבוד בניגוד לרצונה וכי בכוונתה למצות את הדין עם אביה ושאר בני משפחתה. כמו כן, העידה כי אין באפשרותה להרות בשל התקן תוך-רחמי שמותקן בגופה, אותו אין לה אפשרות להוציא ללא אישור אביה. ספירס סיפרה כי נאלצה לקחת תרופות חזקות בניגוד לרצונה, וכי הייתה נענשת על רגעים בהם לא הייתה משתפת פעולה בכך שהיו מביאים לה תרופות או באיסור על מפגש עם ילדיה ובן זוגה. ספירס דרשה לסיים את האופטרופסות באופן מידי ללא צורך בהסתכלות פסיכאטרית נוספת, אך הביעה נכונות להפגש עם מטפל בביתה אחת לשבוע. הדיון הסתיים ללא הכרעה.
עדותה של ספירס הכתה גלים בכל העולם, וזכתה לחשיפה גבוהה מצד התקשורת. ידוענים רבים יצאו להגנתה וקראו לשחרר אותה. ספירס כתבה פוסט באינסטגרם בו התנצלה שהעמידה פנים אודות מצבה, והודתה כי שיקרה כשאמרה כל השנים שהיא בסדר.
תגובת הציבור

בין השנים 2019–2021, זכתה התנועה לשחרור בריטני לתמיכה ממספר ידוענים דוגמת מיילי סיירוס, שר, פריס הילטון, הלסי ומריה קארי. האיגוד האמריקאי לחירויות אזרחיות פרסם הצהרה התומכת במאבקה של ספירס. ביולי 2020, טען אחיה של ספירס, בריאן, כי ניהול הקריירה וחייה האישיים של ספירס מועיל למשפחתם. חודש לאחר מכן ביקר ספירס האב באופן חריף את התנועה אף שכינתה אותה כבדיחה. אחותה של ספירס, ג'יימי לין, שאף שימשה כאפוטרופוסית הצהירה כי היא תומכת במאבקה של אחותה לביטול האפוטרופוסות.
ביוני 2021, לאחר עדותה של ספירס בבית המשפט, ידוענים נוספים דוגמת ברנדי נורווד, רוז מק'גוון וג'סטין טימברלייק הביעו את תמיכתם בזמרת. הראפרית איגי אזליה, שבמרוצת השנים שיתפה פעולה עם בריטני, טענה כי הייתה עדה להתנהגות האלימה שהופעלה כלפיה. באותו החודש, הזמינו חברי בית הנבחרים של ארצות הברית, מרג'ורי טיילור גרין, ברג'ס אוונס ואנדי ביגס, את ספירס לנאום מול הקונגרס האמריקאי במאבקה לזכויותיה. הסנאטורים אליזבת וורן ובוב קייסי ביקשו ממחלקת הבריאות ושירותי האנוש וממחלקת המשפטים של ארצות הברית לספק להם מידע על המקרה של ספירס. במידה ויגבשו דעה על המקרה, יכתבו לבית המשפט המלצה.
חוקי הדגן
ראו גם

רעב תפוחי האדמה הגדול באירלנד
התנועה הצ'רטיסטית
הערות שוליים

↑  משמעות המילה Corn באנגלית בריטית היא דגן
1 2  corn laws
↑  the corn laws
| --- | --- |
בקרת זהויות :  NLI: 987007565212605171  LCCN: sh85032773  NDL: 00566378
ויתן לך

וְיִתֶּן לְךָ היא תפילה הנאמרת במוצאי שבת, מיד לאחר תפילת ערבית, או אחרי הבדלה, מורכבת מלקט של פסוקי ברכה והצלחה, ונאמרת כדי לפתוח את השבוע החדש, בסימן טוב. המנהג מוזכר בספרים כל בו ואבודרהם. רבי אברהם בן נתן בספרו 'המנהיג' אומר: "מנהג כל ישראל לומר "ויתן לך", וכל הפסוקים של ברכות, כדי שיתברכו בשבת הבאה (בשבוע הבא), ומעתה ועד עולם".
סדר התפילה

יש כמה נוסחאות לתפילה (עיין לקמן במנהגים). הכי ידוע הוא הנוסח של אשכנז המזרחי, והוא המתואר כאן.
התפילה פותחת בברכתו של יצחק ליעקב ”וְיִתֶּן-לְךָ, הָאֱלֹקִים, מִטַּל הַשָּׁמַיִם, וּמִשְׁמַנֵּי הָאָרֶץ--וְרֹב דָּגָן, וְתִירֹשׁ”.
לאחר מכן ברכת יעקב למנשה ואפרים ”הַמַּלְאָךְ הַגֹּאֵל אֹתִי מִכָּל-רָע, יְבָרֵךְ אֶת-הַנְּעָרִים, וְיִקָּרֵא בָהֶם שְׁמִי, וְשֵׁם אֲבֹתַי אַבְרָהָם וְיִצְחָק; וְיִדְגּוּ לָרֹב, בְּקֶרֶב הָאָרֶץ”.
בהמשך ברכת משה לבני ישראל בתחילת פרשת דברים ”ה' אֱלֹקֵיכֶם, הִרְבָּה אֶתְכֶם; וְהִנְּכֶם הַיּוֹם, כְּכוֹכְבֵי הַשָּׁמַיִם לָרֹב. ה' אֱלֹקֵי אֲבוֹתֵכֶם, יֹסֵף עֲלֵיכֶם כָּכֶם--אֶלֶף פְּעָמִים; וִיבָרֵךְ אֶתְכֶם, כַּאֲשֶׁר דִּבֶּר לָכֶם”.
פסוקים מתוך מעמד הברכה בפרשת כי תבוא (שלא כסדר הפרשה) ”בָּרוּךְ אַתָּה, בָּעִיר; וּבָרוּךְ אַתָּה, בַּשָּׂדֶה. בָּרוּךְ פְּרִי-בִטְנְךָ וּפְרִי אַדְמָתְךָ, וּפְרִי בְהֶמְתֶּךָ--שְׁגַר אֲלָפֶיךָ, וְעַשְׁתְּרוֹת צֹאנֶךָ. וכו'”.
פסוק הברכה למי שמקיים את מצוות שמיטת כספים ”וְהַעֲבַטְתָּ גּוֹיִם רַבִּים, וְאַתָּה לֹא תַעֲבֹט, וּמָשַׁלְתָּ בְּגוֹיִם רַבִּים, וּבְךָ לֹא יִמְשֹׁלוּ”.
פסוק הסיום מברכת משה לבני ישראל בפרשת וזאת הברכה ”אַשְׁרֶיךָ יִשְׂרָאֵל מִי כָמוֹךָ, עַם נוֹשַׁע בַּ-ה', מָגֵן עֶזְרֶךָ, וַאֲשֶׁר-חֶרֶב גַּאֲוָתֶךָ; וְיִכָּחֲשׁוּ אֹיְבֶיךָ לָךְ, וְאַתָּה עַל-בָּמוֹתֵימוֹ תִדְרֹךְ”.
לאחר מכן לקט פסוקים מנביאים וכתובים, הכולל בין שאר הפסוקים, גם שלוש 'הפוכות' (פסוקים העוסקים בהפיכת אבל לששון), שלוש 'פדויות' (פסוקים העוסקים בפדיון מצרה), ושלוש 'שלומות' (פסוקים העוסקים בשלום). צירוף הפסוקים הללו לתפילה הוא על פי המלצתו של רב הונא בר אמי בשם רבי פדת בשם רבי יוחנן האומר בנושא הטבת חלום:
”אמר רב הונא בר אמי אמר ר' פדת א"ר יוחנן הרואה חלום ונפשו עגומה...יטיבנו בפני שלשה ליתי תלתא ולימא להו חלמא טבא חזאי ולימרו ליה הנך טבא הוא וטבא ליהוי רחמנא לשוייה לטב שבע זימנין לגזרו עלך מן שמיא דלהוי טבא ויהוי טבא ולימרו ג' הפוכות וג' פדויות וג' שלומות...”
התפילה מסתיימת באגדת רבי יוחנן מתוך מסכת מגילה
”אמר רבי יוחנן: כל מקום שאתה מוצא גבורתו של הקדוש ברוך הוא אתה מוצא ענוותנותו, דבר זה כתוב בתורה ושנוי בנביאים ומשולש בכתובים. כתוב בתורה כי ה' אלקיכם הוא אלקי האלקים ואדוני האדונים וכתיב בתריה עושה משפט יתום ואלמנה. שנוי בנביאים כה אמר רם ונשא שוכן עד וקדוש וכתיב בתריה ואת דכא ושפל רוח משולש בכתובים, דכתיב סולו לרוכב בערבות בי-ה שמו וכתיב בתריה אבי יתומים ודיין אלמנות”
רבי יצחק בן אריה יוסף דוב בסידורו 'עבודת ישראל' מסביר את הסיבות להכנסת אגדת רבי יוחנן לתפילה "ויתן לך".
”כדי לחזק בה את תוחלתנו בה', שלא נאמר איך נרים פנינו לבקש בקשותינו ממנו הרם והנישא, כי חפץ הוא בתפלת שפל רוח ולב נדכא וימלא משאלותם”
”ועוד כדי להתעורר שנתנהג על נכון במשא ובמתן בימי המעשה ולא נטה מדרך היושר כי הקב"ה אבי יתומים ודיין אלמנות עושה משפט העשוקים”
לאחר מכן, אומרים תהילים קכ"ח, "שיר המעלות אשרי כל ירא ה'", ובחלק מקהליות אשכנז שרים מזמור זה בניגון.
מנהגים

ישנם מנהגים שונים לגבי זמן האמירה. יש האומרים את התפילה בתוך תפילת ערבית, יש האומרים לאחר התפילה לפני הבדלה, ויש האומרים אחרי הבדלה.
בקהילות אשכנז המערביות, אומרים נוסח מקוצר של ויתן לך, הכולל רק חלק מהפסוקים. אצל יהודי איטליה יש עוד סדר לפסוקים, ויש סדר נוסף בנוסח רומניא.
מנהג חסידי לומר את "ויתן לך" בזוגות (2 אנשים יחדיו), והמהדרים מצביעים זה על זה, באומרם "ברוך אתה בעיר, ברוך אתה בשדה...". מסופר כי האר"י הקדוש, למרות שנהג לומר בדרך כלל את "ויתן לך" בביתו, כאשר התפלל בבית הכנסת האשכנזי, אמר את התפילה בבית הכנסת כמנהג המקום.
מסופר כי האדמו"ר מגוסטינין היה אומר: "איני יודע איך באפשרות איש ישראל שיהיה לו פרנסה בימות השבוע אם אינו אומר פסוקי "ויתן לך" במוצאי שבת".
הערות שוליים

↑  ספר בראשית, פרק כ"ז, פסוק כ"ח
↑  ספר בראשית, פרק מ"ח, פסוק ט"ז
↑  ספר דברים, פרק א', פסוקים י'–י"א
↑  ספר דברים, פרק כ"ח, פסוקים ג'–י"ב
↑  ספר דברים, פרק ט"ו, פסוק ו'
↑  ספר דברים, פרק ל"ג, פסוק כ"ט
↑  תלמוד בבלי, מסכת ברכות, דף נ"ה, עמוד ב'
↑  תלמוד בבלי, מסכת מגילה, דף ל"א, עמוד א'
↑  סידור, עבודת ישראל, , רודלהיים 1901, עמוד 309, באתר היברובוקס
↑  ראה ע"כ באריכות, הסגולה והמנהגים, יוסף ויכלדר, "המבשר תורני", כ"ח בחשון תשע"ה. ועיין ביאור הלכה סי' רצה ד"ה אבל אומרים ויתן לך.
↑  סדר עבודת ישראל, רעדליהיים תרכ"ח, עמ' 305 ואילך.
↑  הלל משה סרמוניטה ואנג'לו מרדכי פיאטילי, סדר תפלות כמנהג בני רומא, ירושלים תשע"ד, עמ' רנג.
↑  מחזור רומניא, ויניציאה רפ"ג, דף לט ע"ב.
↑  מוצאי שבת באתר דעת
זיקוקים (אלבום)

זיקוקים הוא אלבום האולפן ה-5 של הזמר משה פרץ, שיצא לאור ב-8 בספטמבר 2011.
הפקה

את הסינגל המצליח הראשון מתוך האלבום "אין כמוך", אותו כתב והלחין עם גילי זכאי להפקה מוזיקלית של טל שגב ויעקב למאי.
בספטמבר 2010. השיר זכה לפופולריות גדולה, להשמעות רבות בתחנות הרדיו ואף עמד בראש מצעדי הפזמונים בתחנות הרדיו השונות למשך שבועות רבים.
בנובמבר 2010 הפיץ פרץ את הסינגל השני, "ארוץ עד אלייך", בו שילב גם מוזיקה מצרית.
בינואר 2011 הוציא את הסינגל "קחי אותי אלייך", לרגל הופעות אינטימיות שערך במועדון זאפה תל אביב.
בפברואר 2011 הוציא את הסינגל "כמו מלך", וביצע אותו במופע במה מסתובבת ראשון מסוגו בישראל, שנערך על בימת ההאנגר 11.
באפריל 2011 חבר פרץ אל הזמר החסידי יניב בן משיח והוציא את דואט התפילה, "ואחרי ככלות הכל".
במאי 2011 במהלך סיבוב הופעותיו בקיסריה הוציא את הסינגל החמישי מתוך האלבום, "רחוק ממך", את השיר ביצע בהופעה חיה בתוכנית, "כוכב נולד", בספיישל מוזיקלי בו לקח חלק ביחד עם דודו אהרון.
ביוני 2011 הצטרף לפרויקט המוזיקלי, "שני צדדים למטבע", פרץ ביצע קאבר בהפקה מוזיקלית של יעקב למאי ללהיט של להקת משינה, "אהובתי".
באוגוסט 2011 הוציא את הסינגל, "אלף פעמים", שזכה להשמעות רבות בתחנות הרדיו. בספטמבר 2011 הוציא פרץ את האלבום המלא "זיקוקים".
ביתר השירים שנחשפו שיתף פרץ פעולה ביחד עם יוסי בן דוד שכתב לו את השיר, "הולך לי מיואש", עם טל רביב ושמוליק נויפלד שכתבו והלחינו את שיר הנושא של האלבום, "זיקוקים", יוסי נוריאל שכתב לו את המילים לשיר, "אם את הולכת" ועם אחיו ניר פרץ איתו כתב והלחין את השיר, "רוצה אותך".
רשימת השירים באלבום

| מס' | שם | מילים | לחן | אורך השיר |
| --- | --- | --- | --- | --- |
| 1. | "אם את הולכת" | יוסי נוריאל | משה פרץ | 3:26 |
| 2. | "רחוק ממך" | משה פרץ | משה פרץ | 3:33 |
| 3. | "אלף פעמים" | משה פרץ | משה פרץ | 3:03 |
| 4. | "קחי אותי אלייך" | משה פרץ | משה פרץ | 4:21 |
| 5. | "כל מה שחלמתי" | משה פרץ | משה פרץ | 3:46 |
| 6. | "בואי אליי" | משה פרץ | משה פרץ | 3:28 |
| 7. | "כמו מלך" | משה פרץ | משה פרץ | 3:52 |
| 8. | "שיגרה" | משה פרץ | משה פרץ | 3:47 |
| 9. | "אין כמוך" | משה פרץ וגילי זכאי | משה פרץ וגילי זכאי | 3:31 |
| 10. | "רוצה אותך" | משה פרץ וניר פרץ | משה פרץ וניר פרץ | 3:17 |
| 11. | "אין לי עוד מקום" | משה פרץ | משה פרץ | 4:08 |
| 12. | "אהובתי" | אורלי זילברשץ ויובל בנאי | אבנר חודורוב, שלומי ברכה, ראובן שפירא, מייקל בנסון, יובל בנאי ואיגי דיין | 3:42 |
| 13. | "ואחרי ככלות הכל" (עם יניב בן משיח) | משה פרץ | משה פרץ | 4:17 |
| 14. | "ארוץ עד אלייך" | משה פרץ | משה פרץ | 3:52 |
| 15. | "הולך לי מיואש" | יוסי בן דוד | יוסי בן דוד | 3:51 |
| 16. | "זיקוקים" | טל רביב | שמוליק נויפלד | 3:48 |
ויקטור טוקינג משין

| --- | --- |

 נתונים כלליים
 מייסדים:  אלדרידג' ר. ג'ונסון, אמיל ברלינר 
 תקופת הפעילות:  1901–1929 (כ־28 שנים) 
 חברת אם:  RCA Corporation 
 חברות בנות:  Victor Talking Machine Co. Of Canada Limited 
 מיקום המטה:  קמדן 
 ענפי תעשייה:  תעשיית המוזיקה, התעשייה הפונוגרפית, sound recording and music publishing activities 
  
 vtm2020.com
 
תקליט מ-1917
גרמופון של ויקטור, 1907
אנריקו קארוזו ניצב לצד "ויקטרולה" בפרסומת ל"ויקטור"
ויקטור טוקינג משין (באנגלית: Victor Talking Machine Company, "חברת ויקטור למכונות מדברות") הייתה חברה לייצור מכשירי-גרמופון וחברת תקליטים חלוצית שהתקיימה בארצות הברית בין השנים 1901 ועד 1929.
החברה נוסדה על ידי אלדרידג' ר. ג'ונסון (1867–1945; Eldridge R. Johnson), שהיה בעל חברה שיועדה לייצור מכשירי גרמופון לשם נגינת תקליטים שיוצרו על ידי אמיל ברלינר וחברתו, ברלינר גרמופון. ב-1901 התמזגה "ברלינר גרמופון" לתוך ויקטור. החברה עסקה בהקלטות מוזיקה מגוונות תוך שיפור מתמיד של ציוד ההקלטה. במקביל ייצרה מכשירים מתקדמים שידעו לנצל את איכות ההקלטה והשכילה להחתים את גדולי הכוכבים של התקופה כמקדמי מכירות. ההקלטות, שלא נחשבו לעיסוק רציני כמו הופעה בקונצרט הועילו הן לקריירה של המקליטים, הן למכירות התקליטים והן למכירות המכשירים. בנוסף לגרמופונים ייצרה החברה גם "ויקטרולות", רהיטי סלון מהודרים בהם משולב גרמופון עם תיבת תהודה. בשנת 1926 מכר ג'ונסון את החזקותיו בחברה ל-"תאגיד הרדיו של אמריקה" (Radio Corporation of America) וב-1929 נוצרה חברת RCA-Victor. בשנת 1927 נוסדה חברה-בת עצמאית של "ויקטור" ביפן בשם Japan Victor Company ובקיצור - JVC.
הקלטות

ויקטור הייתה חלוצת ההקלטות של זמרים ידועי שם, בראשם אנריקו קארוזו שהקליט עבור "ויקטור" בין השנים 1904 ועד 1920, מנעד קולו התאים במיוחד ליכולות ההקלטה וההשמעה של אותו זמן. התקליטים, בעלי צד אחד ניתן לנגינה, היו עשויים גומי קשיח ושימשו בראש ובראשונה כדי להיות מקדם מכירות למכשירי הגרמופון של החברה, כהדגמת יכולת. בנוסף הקליטו עבור ויקטור גם נלי מלבה, יאשה חפץ, סרגיי רחמנינוב, פריץ קרייזלר ואחרים. ציוד ההקלטה לא היה רגיש דיו כדי לקלוט צלילי כלי הקשה או תזמורת בהיקף גדול ולכן התמקדו חברות התקליטים של התקופה בעיקר בהקלטת סולנים.
עם זאת הוקלטו על גבי תקליטי "ויקטור", התזמורת הסימפונית של בוסטון, תזמורת פילדלפיה בניצוחו של לאופולד סטוקובסקי, תזמורת לה סקאלה בניצוחו של ארטורו טוסקניני (1921), הפילהרמונית של ניו יורק בניצוחו של וילם מנגלברג ועוד.
"ויקטור" הקליטה, מ-1920 ואילך, גם תקליטי מוזיקת קאנטרי ו"מוזיקת גזע" (race records), לאמור מוזיקה שהולטה על ידי יוצרים אפרו-אמריקאים, בהם כמה מחלוצי הג'אז והבלוז, כוילי מקטל העיוור, ג'לי רול מורטון, גלדיס בנטלי ודיוק אלינגטון.
ב-1924 החלה ויקטור להשתמש במיקרופון חשמלי חדשני לתקופתו (ווסטרן אלקטריק). על מנת להפיק את המקסימום מאיכות ההקלטה המשופרת היה צורך גם במכשיר נגינה חדיש. המכשיר החדיש שווק תחת השם "אורתופוניק ויקטרולה" (Victor Orthophonic Victrola). איכותם של גרמופונים אלו, שנבנו כרהיט עם תיבת תהודה גדולה נחשבת מעולה, חסרת תקדים ועומדת בקלות בתחרות עם מכשירים מודרניים הרבה יותר.
מותג His Master's Voice

בשנת 1899 צייר הצייר האנגלי פרנסיס בארוד (Francis Barraud; 1856–1924) את הציור "הכלב ניפר מאזין לקול בעליו המנוח". אמיל ברלינר רכש את הזכויות לשימוש בציור כמותג, תוך שהוא משנה את שמו ל"קול בעליו", תוך רמז לכך שאיכות הצליל כה טובה, עד כי כלב יכול לזהות את קול בעליו המוקלט. הוא גם שינה את מכשיר הפונוגרף המקורי המוצג בציור בגרמופון של "ברלינר גרמופון". כאשר התמזגה "ברלינר גרמופון" ל"ויקטור", זכתה ויקטור בזכות לשימוש במותג בצפון אמריקה ואמריקה הדרומית. מאז השתמשה ויקטור בסמל על גבי תקליטיה. על תקליטים שהוציאה ויקטור לפני כן לא מוצג הסמל והם נקראים בפי האספנים "Pre-dog". בבריטניה נשמרה זכות השימוש בסמל לחברת גרמופון הבריטית.
לקריאה נוספת

Robert W. Baumback, Look for the Dog (the Victor Talking Machine Companion), Stationary X Press, 1994 ISBN 978-0960646609
Robert W. Baumback, The Victor Data Book, Mulholland Press, June 2003 ISBN 978-0960646678
הערות שוליים

↑  Andre Millard (1995). America on Record: A History of Recorded Sound. Cambridge University Press. ISBN 0521475562., p. 142-3
| --- | --- |
בקרת זהויות :  LCCN: n81120297  MusicBrainz: b30a276f-9484-4ff1-916c-7f01371f5a99  TePapa: 7365  VIAF: 141592687   WorldCat (עם VIAF): 141592687 
His Master's Voice
השטן לובשת פראדה (מחזמר)

| --- | --- |
 כתיבה:  קייט ות'רהד
 מילות השירים:  Shaina Taub 
 מבוסס על:  השטן לובשת פראדה (ספר משנת 2003) השטן לובשת פראדה (סרט משנת 2006)
 מוזיקה:  אלטון ג׳ון
 מקום ההתרחשות:  שיקגו
 מדינה:  ארצות הברית
 סוגה:  קומדיה
 הצגת בכורה:  19 ביולי 2022
 שפה:  אנגלית
 אתר רשמי
 
השטן לובשת פראדה (באנגלית : The Devil Wears Prada) הוא מחזמר המבוסס על הרומן בעל אותו השם משנת 2003 מאת לורן וייסברגר וכן על הסרט בעל אותו השם משנת 2006 עם תסריט מאת אלין ברוש מק'קנה. המוזיקה והשירים במחזמר הולחנו על ידי אלטון ג׳ון ונכתבו על ידי שיינה טאוב עלילת המחזמר נכתבה על ידי קייט ות'רהד .
רקע

ב-2015 דווח כי המפיק קווין מקולום (מטעם תיאטרון ברודוויי) חתם שנתים קודם לכן על הסכם עם ״אולפני פוקס המאה ה-20״ בנוגע לפיתוח חלק מהסרטים ״מהקטלוג הישן״ של האולפנים למחזות זמר המיועדים לבמה.
שניים מסרטי הקטלוג בהם הביע עניין רב היו גברת Doubtfire (1993) והשטן לובשת פראדה . בתחילת 2017, הכריז מקולום כי השיג שיתוף פעולה עם Fox Stage Productions והוא עמל על פיתוח גרסה מוזיקלית של ״השטן לובשת פראדה״ (המבוססת הן על הסרט והן על הספר). נודע כי אלטון ג'ון ושינה טאוב יכתבו את המנגינה והמילים לשירים שילבו את המחזמר יחד עם המחזאי פול רודניק, שכתב כמה סצנות ראשונות למחזה, חלק מהעלילה וכן מילים לחלק משירי המחזמר.
מקולום לא שיתף צפי להופעת בכורה של המחזמר אך שיתף כי הוא מקווה שהמחזמר יופיע בסופו של דבר בברודוויי.
ביולי 2019, נערכה הצגה וקריאה ראשונית של התסריט לאנשי תעשייה בלבד. בהצגה זו השתתפו אמילי סקינר בדמותה של מירנדה פרילי, קריסטינה אלאבאדו בדמותה של אנדי סאקס, הלן יורק בדמותה של אמילי ומריו קנטון בתפקידו של נייט (בן זוגה של סאקס).
לאחר הקריאה הראשונה לא פורסמה הודעה על הרצות ניסיוניות עתידיות של המחזה טרם ריצתו הצפויה בברודוויי.
היסטוריית הפקה > בכורה עולמית: שיקגו (2022)

בספטמבר 2019, הוכרז על הצגת בכורה בחודשים יולי ואוגוסט 2020 בתיאטרון ג'יימס מ. הולנדנר בשיקגו. לדברי המפיק קווין מקולום, היה חשוב לבמאית אנה ד. שפירו, המנהלת האמנותית של חברת ״תיאטראות סטפוולף״ הממוקמת גם היא בשיקגו, להציג שם את הבכורה של המחזמר.
בדצמבר 2019 נודע כי ההפקה בתיאטרון בשיקגו נדחתה בשנה כדי להתחיל ביולי 2021, כדי לאפשר לצוות הקריאייטיב יותר זמן לעבוד על המחזה.
מאוחר יותר באותה שנה נודע כיבת' ליוול נבחרה לשחק את התפקיד של מירנדה פריסטלי, טיילור אימן ג'ונס נבחרה לדפקידה של אנדי סאקס.
בינואר 2021, המפיקים הודיעו כי התוכנית תידחה בשנה נוספת ליולי 2022, עקב מגפת הקורונה.
ההפקה בתיאטרון הציגה את הופעת הדמה הראשונה שלה ב-19 ביולי 2022, והופיעה בריצה מוגבלת עד 21 באוגוסט. הריצה הוכרזה כריצת ״קדם ברודוויי״ (ריצה מקדימה טרם הצגת המחזמר במסגרת תיאטרון ברודוויי)
הצוות כלל את ג'ונס ולייבל שהוכרזו קודם לכן, לצד חוויאר מוניוז בתור נייג'ל אוונס, כריסטיאנה קול בתור לורן, מייגן מסקו היילי בתור אמילי צ'רלטון, טיפאני מאן בתור קיילה ומייקל טאקוני בתור נייט אנגסטרום.
בראיון שנערך בספטמבר 2022 עם זואי בול, אלטון ג'ון הצהיר שהמחזמר לא מוכן להעלאות הבאות, והוסיף "היא תהיה מוכנה בעוד שנה בערך".
היסטוריית הפקה > לונדון (2024)

ב-13 בספטמבר 2023, הוכרז שהמחזמר יוצג בבכורה בבריטניה בתיאטרון רויאל, פלימות' ביולי 2024 לפני עלייה מתוכננת בתיאטרון דומיניון בווסט אנד של לונדון באוקטובר 2024.
זו תהיה הפקה חדשה בהובלת הפקה חדש - בימויו ובכוריאוגרפיה של ג'רי מיטשל, עיצוב תפאורה של טים האטלי, עיצוב תלבושות של גרג בארנס, עיצוב תאורה של ברונו משורר, עיצוב סאונד של גארת' אוון וליהוק של ג'יל גרין.
בפברואר 2024, ונסה וויליאמס הוכרזה כמי שתגלם את מירנדה פריסטלי, כאשר השחקן הבריטי מאט הנרי הצטרף אליה בתור נייג'ל. הליהוק המלא הוכרז ביוני 2024 כאשר אל וויליאמס והנרי מצטרפים ג'ורג'י בקלנד בתפקידה של אנדי, איימי די ברטולומיאו בתפקידה של אמילי, רייס ויטפילד בתפקידו של נייט וג'יימס דארך בתדמותו כריסטיאן.
ההפקה של ווסט אנד הציגה את ההופעה המקדימה הראשונה שלה בתיאטרון רויאל פלימות' ב-7 ביולי 2024.
שחקנים ודמויות

| אופי | שיקגו> 2022 | פלימות' / לונדון> 2024 |
| --- | --- | --- |
| מירנדה פריסטלי | בת ליבל | ונסה וויליאמס |
| אנדי זאקס | טיילור אימאן ג'ונס | ג'ורג'י בקלנד |
| אמילי צ'רלטון | מייגן מסאקו היילי | איימי די ברטולומיאו |
| נייג'ל אוונס | חאבייר מוניוז | מאט הנרי |
| נייט אנגסטרום | מייקל טאקוני | רייס ויטפילד |
| כריסטיאן תומפסון | כריסטיאן תומפסון | ג'יימס דארך |
| לורן | כריסטיאנה קול |  |
| קיילה | טיפאני מאן |  |
| שחקנית מחליפה למירנדה פריסלי |  | דבי קורופ |
ביקורות

ההפקה נפתחה רשמית ב-8 באוגוסט וזכתה לביקורות גרועות באופן כללי. ב"ניו יורק פוסט", נאמר שהמחזה היה "לא כיפי ואיטי באופן מדאיג". עוד נאמר כי "כל שיר מחורבן, ואין כאן שום דבר ששווה לתקן".
כריס ג'ונס מטעם ה"שיקגו טריביון" התלונן על כך שהמחזמר זקוק ל"תוספת של שנינות״ וכי ישנו ״חוסר כבוד לספריה של לורן וייסברגר ולטקסטים של שיינה טאוב". הוא גם הרגיש שלתלבושות של אריאן פיליפס היה חסר ״קצה החידוש של עיצובי בית אופנה אמיתיים״ אמירה איתה הביע הסכמה גם כתב של עיתון Variety .
המבקרים ב"וושינגטון פוסט", "ניו יורק טיימס" וברודווייוורלד הסכימו פה אחד שלעלילה היו רגעים טובים, אבל בסך הכל חסר החוזק של הרומן או הסרט.